open-index/open-wikipedia-markdown huggingface dataset:
Magic Pockets

**Magic Pockets** on Bitmap Brothersin kehittämä ja Renegade Softwaren julkaisema tasohyppelypeli. Peli on julkaistu vuonna  Amigalle ja Atari ST:lle ja seuraavina vuosina DOSille ja Acorn Archimedesille.

## Pelaaminen

Pelaaja on Bitmap Kid, jonka syviin taskuihin mahtuu lähes mitä vain. Pelaajan tehtävänä on hankkia takaisin lelut, joita otukset pitävät hallussaan.

Peli on tasohyppely, jossa pelaaja voi käyttää taskuistaan löytyviä esineitä vihollisten voittamiseen. Yksinkertainen hyökkäys tarvitsee useita kertoja mutta pitämällä nappia pohjassa voi kasvattaa hyökkäyksen voimaa.

## Vastaanotto
Peli on saanut *[[Amiga Format]]* -lehden arvostelussa arvosanaksi 85%.

## Lähteet

## Aiheesta muualla
* 
*
Pensasloiskimalainen

**Pensasloiskimalainen** (*Bombus sylvestris*) on kimalaisten sukuun ja loiskimalaisten alasukuun kuuluva mesipistiäislaji. Naaras on pituudeltaan 14–17 millimetriä ja koiras 12–14 millimetriä. Naaraan perusväri on musta, mutta keskiruumiin etuosa on vaaleankeltainen ja takaruumiin kärjen tuntumassa on valkeaa karvoitusta. Koiraan takaruumiin kärki on yleensä punertava ja takaselässä on keltaista. Koiraalla on valkoinen tai keltainen takaruumiin poikkivyö.

Pensasloiskimalainen on pensaskimalaisen loinen, mutta se loisii ehkä myös sorokimalaisen ja kanervakimalaisen pesissä. Kuningatar käy ruokailemassa pajun kukilla ja voikukilla, koiraat suo-ohdakkeella, purtojuurella, kyläkarhiaisella, karhunputkella ja maitohorsmalla. Laji on melko yleinen Suomessa, ja sitä tavataan Etelä-Suomesta aina Metsä-Lappiin asti.

## Lähteet

## Aiheesta muualla
*Laji.fi: Pensasloiskimalainen (''Bombus sylvestris'')
Maailman viimeinen kirjakauppa

**Maailman viimeinen kirjakauppa** on Rax Rinnekankaan ohjaama ja käsikirjoittama suomalais-espanjalaisena yhteistuotantona tehty draamallinen dokumenttielokuva vuodelta 2017.

Elokuva kertoo neljästä eri kulttuureista tulevasta kirjallisuudenharrastajasta, jotka etsivät sopivaa paikkaa Baskimaasta maailman viimeiselle kirjakaupalle. Etsinnän yhteydessä he käyvät keskusteluja kirjallisuuden merkityksestä.

## Lähteet
Amado Nervo

**Amado Nervo** (1870 Tepic, Meksiko – 1919 Montevideo, Meksiko) oli meksikolainen runoilija ja prosaisti.

Nervo oli *Revista Moderna* -lehden perustajia. Hänellä oli taipumusta mystiikkaan, ehkä peruja pappisseminaarista opiskelusta ja lapsuuden uskonnollisesta kasvuympäristöstä. Hän oli kuitenkin runoilijana säkenöivää tyyliä suosiva modernisti, mutta myöhemmin hän suosi yksinkertaista muotoa.

## Suomennettuja runoja
* Vanha laulelma (Viejo estribillo), suom. Aale Tynni, teoksissa:
** *[[Maailmankirjallisuuden kultainen kirja|Espanjan ja Portugalin kirjallisuuden kultainen kirja]]*, toim. Tyyni Tuulio, WSOY 1954
** *Tuhat laulujen vuotta: valikoima länsimaista lyriikkaa*, toim. Aale Tynni, WSOY 1957 ja 1974 

## Lähteet

## Aiheesta muualla
John Hothby

**John Hothby** (n. 1410 – 1487) oli brittiläinen karmeliittoihin kuulunut säveltäjä ja musiikkiteoreetikko.

Hothby saapui vuonna 1467 Luccaan, jossa toimi vuodesta 1479 saakka teologian lehtorina. Hän opetti kaupungissa myös kielioppia ja aritmetiikkaa. Hothby oli Luccassa vuoteen 1486 ja palasi Englantiin hieman ennen kuolemaansa. Lorenzo de’ Mediciä kiittäneen kirjeensä perusteella hän oli ennen Luccassa viettämäänsä aikaa ollut Firenzessä, ja kirjeessään Bartolomé Ramos de Parejalle hän viittasi laajemminkin Euroopan sisällä tekemäänsä kiertelyyn.

Hothbyn teoreettisten teosten joukossa on kattavia tutkielmia, kuten *Tractatus quarundam regularum artis musicae* ja *La Calliopea legale*. Häneltä on säilynyt vain yhdeksän omaa sävellystä, joiden joukossa kuitenkin on sekä hengellisiä että maallisia teoksia.

## Lähteet

## Aiheesta muualla
* IMSLP: nuotteja
Kivikkoloiskimalainen

**Kivikkoloiskimalainen** (*Bombus rupestris*) on kimalaisten sukuun ja loiskimalaisten alasukuun kuuluva mesipistiäislaji. Naaras on 18–22 millimetriä ja koiras 10–18 millimetriä pitkä. Naaras on muuten musta, paitsi etu- ja takaselkä ovat keltaiset ja takaruumiin kärki oranssinpunainen. Keskiruumis saattaa olla joskus kokonaan musta. Siivet ovat tummanharmaat. Koiraalla on keskiruumiissa ja takaruumiin tyvellä ruskehtavaa tai harmahtavaa karvoitusta.

Kivikkoloiskimalainen on kivikkokimalaisen pesäloinen. Sitä esiintyy puutarhoissa ja puistoissa sekä kivikkorannoilla. Naaraat käyvät ruokailemassa voikukilla ja koiraat kaunokeilla ja ohdakkeilla. Lajia esiintyy Etelä-Suomessa melko vähälukuisena.

## Lähteet

## Aiheesta muualla
*Laji.fi: Kivikkoloiskimalainen (''Bombus rupestris'')
* Ötökkätieto: Kivikkoloiskimalainen (''Bombus rupestris'')
* UniProt: Taxonomy - ''Bombus rupestris'' 
* University of Michigan, Animal Diversity Web (ADW): ''Bombus rupestris'', Hill Cuckoo-bee 
* Global Biodiversity Information Facility (GBIF): ''Bombus rupestris''
Moral Hygiene

**Moral Hygiene** on industrial metal -yhtye Ministryn viidestoista studioalbumi, joka julkaistiin 1. lokakuuta 2021.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Al Jourgensen - laulu
* John Bechdel - koskettimet
* Cesar Soto - kitara
* Paul D’Amour - basso
* Roy Mayorga - rummut
* Monte Pittman - kitara

## Arvostelut
* Inferno: 
* Kaaoszine: 7+/10
* Soundi: 

## Lähteet

## Aiheesta muualla
* 
*
Robert Fayrfax

**Robert Fayrfax** (23. huhtikuuta 1464 Deeping Gate – 24. lokakuuta 1521 St Albans) oli englantilainen säveltäjä.

Fayrfaxista tuli viimeistään vuonna 1497 kuninkaallisen kapellin jäsen. Vuosina 1498–1502 hän toimi St Albans -tuomiokirkon urkurina. Hän sai vuonna 1501 musiikin kandidaatin ja vuonna 1504 tohtorin arvon Cambridgen yliopistosta. Hänelle myönnettiin vastaava tohtorinarvo myös Oxfordin yliopistosta vuonna 1511. Fayrfax osallistui laulajana ja laulajien johtajana useisiin kuninkaallisten merkkitapahtumiin. Hän johti kuninkaallisen kapellin muusikoita myös vuonna 1520 Henrik VIII:n ja Frans I:n Field of the Cloth of Gold -nimellä tunnetussa tapaamisessa. Fayrfax sai monia etuuksia Henrik VIII:lta ja tienasi myös musiikkikäsikirjoituksilla.

Fayrfax työskenteli kuninkaallisessa kappelissa kuolinvuoteensa saakka. Hänellä oli todennäköisesti myös jokin kunnia-asema St Albans -tuomiokirkossa, johon hänet haudattiin. Fayrfaxilla oli vaimo Agnes ja tuntematon määrä lapsia.

## Musiikki
Fayrfax kuului keskeisiin varhaisen Tudorien ajan säveltäjiin. Hän tuli tunnetuksi etenkin messuistaan ja moteteistaan, jotka olivat edeltäjiä vähäkoruisemmalla tyylillä sävellettyjä. Englantilaisiin aikalaisiinsa nähden Fayrfax käytti enemmän imitatiivista kontrapunktia ja vaihteli vapaammin kulloinkin saman sävellyksen aikana käytettävien äänten määrää. Fayrfaxilta säilyneiden teosten joukossa on muun muassa viisi kokonaista messua, joista kaikki ovat viisiäänisiä. Tuotantoon kuuluu myös maallista musiikkia.

Fayrfaxilta julkaistiin kolme sävellystä Etonin kuorokirjassa noin vuonna 1500. Myöhempiä teoksia julkaistiin Lambethin ja Caiuksen kuorokirjoissa.

*O quam glorifica* -messunsa Fayrfax sävelsi Cambridgen yliopistosta vuonna 1504 saamaansa tohtorinarvoa varten.

## Lähteet

## Aiheesta muualla
* IMSLP: nuotteja
Romanus Condatlainen

**Pyhä Romanus Condatlainen** (n. 390 Ylä-Bugey, Ranska – n. 465) oli pyhimys ja munkki. Hän rupesi erakoksi Ranskassa 35-vuotiaana ja hänen mukaansa liittyi hänen veljensä pyhä Lupicinus ja muita opetuslapsia. Veljekset perustivat useita luostareita eri paikkoihin kuten Condatiin, Lauconneen, La Balmeen ja Romainmôtieriin. Pyhä Hilary Arlesilainen vihki hänet papiksi vuonna 444. Miehen kerrotaan parantaneen kaksi spitaalista halaamalla heitä. Hänen juhlaansa vietetään 28. helmikuuta. Hän on suojeluspyhimys mielisairaille, hukkumisen uhreille ja mielisairautta vastaan. Romanuksen ja hänen veljensä Lupicinuksen perustamilla luostareilla oli merkittävä vaikutus alueen uskonnolliseen ja hengelliseen elämään. Heidän perintönsä elää edelleen niiden luostarien kautta, jotka toimivat vielä tänäkin päivänä, sekä pyhän Romanuksen muiston kautta, joka inspiroi uskovia ympäri maailmaa.

## Lähteet
Locatelli

**Locatelli** on muun muassa seuraavien henkilöiden sukunimi:

* Manuel Locatelli (s. 1998), italialainen jalkapalloilija
* Paola Locatelli (s. 2004), ranskalainen sosiaalisen median vaikuttaja malli ja näyttelijä
* Pietro Locatelli (1695–1764), italialainen säveltäjä ja viulisti
* Roberto Locatelli (s. 1974), italialainen ratamoottoripyöräilijä
* Ugo Locatelli (1916–1993), italialainen jalkapalloilija.
Aziz Nesin

**Aziz Nesin**, oikea nimi: **Meḥmed Nuṣret** (1915 Konstantinopoli, Turkki – 1995 Alaçatı, Çeşme, Turkki) oli turkkilainen kirjailija, kolumnisti ja kustantaja. Hän oli armeijan palveluksessa valmistuttuaan sotilas-akatemiasta 1937. Toisen maailmansodan jälkeen hän sai tuomion kommunistisesta toiminnasta ja vetäytyi 1944 sotilasalalta. Hänen tyylinsä on satiiri.

## Suomennetut novellit
* Meri jalkojen juuressa, teoksessa: *Istanbul-kirja: tarinoita Bosporin rannalta*, toim. ja suom. Tuula Kojo, Basam Books 2000 
* Aioimme ottaa palvelijan, teoksessa: *Virtaavan veden äärellä: eurooppalaisen kirjallisuuden antologia*, toimittanut Ulla Lappalainen, Opetushallitus 2007 

## Lähteet

## Aiheesta muualla
Lieksan pääkirjasto

**Lieksan pääkirjasto** on Lieksan kaupungissa toimiva yleinen kirjasto, Lieksan kaupunginkirjaston päätoimipiste. Lieksan pääkirjasto toimii vuonna 1981 valmistuneessa, arkkitehtien Kaisa Harjanne ja Maija Suurla suunnittelemassa kirjastotalossa. Rakennusta peruskorjattiin vuosina 2014-2015.

Pääkirjaston ohella kirjastopalveluita tarjotaan Lieksassa Kolin siirtokokoelman ja kirjastoauto Hilipan välityksellä. Lieksan kaupunginkirjasto toimii osana Vaara-kirjastojen kirjastokimppaa, jonka verkkokirjasto ja kirjastoverkon kumppanuuskirjastojen palvelut ovat lieksalaisten lainaajien käytettävissä.

## Lähteet
Verratti

**Verratti** on muun muassa seuraavien italialaisten henkilöiden sukunimi:

* Ciro Verratti (1907–1971), miekkailija ja olympiavoittaja
* Marco Verratti (s. 1992), jalkapalloilija
Seppo Könönen

**Seppo Könönen** (27. elokuuta 1932 Joensuu – 14. huhtikuuta 2017 Joensuu) oli suomalainen taidemaalari. Hän on myös kirjoittanut omaelämänkerrallisia tai sukunsa historiaa käsitteleviä kirjoja.

Könösen vanhemmat olivat Joensuun lyseon rehtori Aulis V.A. Könönen ja Erda Hallberg. Hänellä oli kolme veljeä, joista vanhin oli joensuulainen historioitsija ja lauluntekijä Terho A. Könönen. Hänen veljensä Martti Könönen oli myös taidemaalari.

## Ura
Seppo Könösen taiteellinen ura alkoi Kajaanin opettajaseminaarissa, jossa hän harrasti piirtämistä, valokuvausta ja jo lyseossa alkanutta kitaran ja kontrabasson soittoa. Hän toimi myöhemmin Joensuun kaupunginorkesterin kontrabasson soittajana vuodesta 1954 vuoteen 1965. Palattuaan Joensuuhun opettajaksi hän liittyi Joensuun taideyhdistykseen ja samalla toimi opettajana vuodesta 1956. Hän osallistui muun muassa Helsingin taidehallin 21. Nuorten näyttelyyn 1966. 1970-luvulla alkoi yhä selvemmin muotoutua mielikuva Seppo Könösestä pohjoiskarjalaisen luonnon ja joensuulaisen katoavan puukaupunki-idyllin kuvaajana. Hän sai Pohjois-Karjalan läänin taidepalkinnon 1980.

Seppo Könösen julkisia taideteoksia on nähtävillä Osuuspankin Niinivaaran konttorissa (*Katse kotijärvelle* -tripyykki, 1981), Pohjois-Karjalan säästöpankin talossa (*Kauppahuoneiden aikaan*, 1985) ja Karjalantalossa Joensuussa (*Pohjoiskarjalainen maisema*, 1989) sekä Kiihtelys-Pyhäselän terveysasemalla Hammaslahdessa (*Ilta järvellä*, 1987). Kansallisgalleriasta löytyvät Könösen teoksista *Maalarin pöytä* (1975) ja *Linjamerkki* (1978).

## Teoksia

* *Hatunnosto Halpereille — Hallbergien tarina.* Joensuun yliopiston paino, 1999*.*
* *K.S. Hallberg: Eräkirjeitä Karjalasta*. 2001.
* *Sota-aika koulupojan kokemana*. Kopijyvä, Joensuu, 2012.

## Lähteet
* Nieminen, Eino*. Seppo Könönen*. Art-Print, Helsinki, 2002.

### Viitteet

## Aiheesta muualla
* Seppo Könönen Suomalaisen kuvataiteen bibliografiassa.
* Seppo Könönen Suomen taidemaalariliiton sivuilla.
Kristina Rungano

**Kristina Rungano Masuwa** (myös *Kristina Masuwa-Morgan*; s. 28. helmikuuta 1963 Harare) on zimbabwelaissyntyinen, Isoon-Britanniaan asettunut runoilija ja novellikirjailija.

Rungano varttui Kutamassa ja sai siellä varhaisen koulutuksensa. Hän suuntasi Isoon-Britanniaan opiskelemaan tietojenkäsittelyalaa, mutta palasi Zimbabween vuonna 1982 ja työskenteli alalla parin vuoden ajan. Hararelainen Zimbabwe Publishing House kustansi vuonna 1984 Runganon runokokoelman *A Storm Is Brewing*, jolloin Runganosta tuli maansa ensimmäinen tuotantoaan julkaisemaan päässyt naisrunoilija. Pian kokoelman julkaisemisen jälkeen Rungano kuitenkin poistui maasta uudemman kerran. 

Rungano on saanut tohtorinarvon liiketoiminnan tietotekniikassa ja opettanut Canterburyn Christ Church -yliopistossa. Vuonna 2004 julkaistiin Runganolta uusi runokokoelma, *To Seek a Reprieve and Other Poems*. Hänen runojaan on lisäksi julkaistu useissa lehdissä ja antologioissa, joihin ovat kuuluneet *[[Daughters of Africa]]* (1992) ja *[[The Heinemann Book of African Women's Poetry]]* (1995).

## Lähteet
Pessina

**Pessina** on muun muassa seuraavien italialaisten henkilöiden sukunimi:

* Matteo Pessina (s. 1997), jalkapalloilija
* Giorgio Pessina, (1902 – 1977), miekkailija
Maybell

**Maybell** on kunnallishallinnoton alue ja väestönlaskennallinen asuinpaikka (CDP) Moffatin piirikunnassa Coloradon osavaltiossa Yhdysvalloissa. Sen väkiluku oli vuoden  väestönlaskennassa 72. Paikkakunta perustettiin 1880-luvulla. Maybellissa on mitattu Coloradon historian kovin pakkanen −52 °C 1. helmikuuta 1985.

## Väestö
Kunnan asukkaista 87,80 prosenttia on valkoisia. 12,20 prosenttia asukkaista kuuluvat muihin etnisiin ryhmiin. 0,00 prosenttia asukkaista ei ole Yhdysvaltain kansalaisia. Kunnan väestön keski-ikä on 71,3 vuotta.

## Lähteet
### Viitteet

## Aiheesta muualla

* Paikkakunnan kotisivut
Markus Ragger

**Markus Ragger** (s. 5. helmikuuta 1988 Klagenfurt) on itävaltalainen shakinpelaaja. Hänellä on ollut suurmestarin arvo vuodesta 2008. FIDE-mestari Raggerísta tuli vuonna 2003 ja kansainvälinen mestari vuonna 2005. Kesäkuussa 2021 Raggerin vahvuusluku oli 2680, millä hän sijoittui maailmanlistalla sijalle 59 ja oli rankingissa korkeimmalle sijoittunut itävaltalaispelaaja.

## Lähteet

## Aiheesta muualla

*
Acerbi

**Acerbi** on muun muassa seuraavien italialaisten henkilöiden sukunimi:

* Angelo Acerbi (s. 1925), roomalaiskatolinen arkkipiispa
* Francesco Acerbi, (s. 1988), jalkapalloilija
* Giuseppe Acerbi (1773–1846), tutkimusmatkailija, kirjailija ja muusikko

## Muita merkityksiä
* RN Giovanni Acerbi, Italian kuninkaallisen laivaston Sirtori-luokan hävittäjä toisessa maailmansodassa
Barella

**Barella** on muun muassa seuraavien italialaisten henkilöiden sukunimi:

* Nicolò Barella (s. 1997), jalkapalloilija
* Mauro Barella (s. 1956), yleisurheilija
Aleksei Surkov

**Aleksei Aleksandrovitš Surkov** (, 13. lokakuuta 1899 nykyisen Jaroslavin alueen Rybinskin piirin Serednevon kylä – 14. kesäkuuta 1983 Moskova) oli venäläinen neuvostorunoilija ja kirjallisuusvaikuttaja.

Aleksei Surkov syntyi talonpoikaisperheeseen. Hän osallistui Venäjän sisällissotaan ja liittyi Neuvostoliiton kommunistiseen puolueeseen vuonna 1925. Surkov oli yksi Venäjän proletaarikirjailijoiden yhdistyksen johtajista. Hän valmistui Punaprofessorien instituutista vuonna 1934 ja työskenteli Gorkille nimetyn kirjallisuusinstituutin opettajana vuosina 1934–1939.

Surkov osallistui sotakirjeenvaihtajana Puolan itäosien miehitykseen, talvisotaan ja toiseen maailmansotaan. Hän oli *[[Literaturnaja gazeta]]n* vastaava toimittaja vuosina 1944–1946, *[[Ogonjok]]in* vastaava toimittaja vuosina 1945–1953 ja Neuvostoliiton kirjailijaliiton ensimmäinen sihteeri vuosina 1953–1959. Surkov toimi Neuvostoliiton korkeimman neuvoston edustajana vuodesta 1954 ja kirjallisuustietosanakirja *[[Kratkaja literaturnaja entsiklopedija]]n* päätoimittajana vuosina 1962–1975.

Surkov julkaisi ensimmäiset runonsa vuonna 1918 ja ensimmäisen kokoelmansa vuonna 1930. Hänen tuotantonsa edustaa tyypillistä sosialistista realismia. Taiteellista arvoa on lähinnä hänen sota-ajan runoillaan, joista monet on sävelletty lauluiksi. Surkov sai Stalin-palkinnon vuosina 1946 ja 1951. Kirjailijaliiton johtajana hän osallistui muun muassa Boris Pasternakin vainoon. Surkoville myönnettiin sosialistisen työn sankarin arvonimi vuonna 1969. Hänet on palkittu neljällä Leninin kunniamerkillä.

## Lähteet
Ikuiseen rauhaan (elokuva)

**Ikuiseen rauhaan** on Ville Suhosen ohjaama ja käsikirjoittama suomalainen dokumenttielokuva vuodelta 2021.

Elokuva on henkilödokumentti suomalaisesta aseistakieltäytyjästä ja pasifistista Arndt Pekurisesta. Elokuvassa Pekurisen elämä käydään läpi erilaisten valokuvien, filmikatkelmien sekä kertojaäänien kautta. Elokuvassa olevat kertojaäänet on laadittu Pekurisen kirjeiden sekä hänet tunteneiden ihmisten haastattelujen pohjalta. Kertojaääninä elokuvassa ovat muun muassa Joonas Saartamo, Vilma Melasniemi sekä Elena Leeve.

## Arvosteluja

## Lähteet

## Aiheesta muualla
* ''Ikuiseen rauhaan'' Yle Areenassa
Timo Torppa

**Timo Torppa** (s. 1. huhtikuuta 1994) on suomalainen pesäpalloilija. Torppa edustaa Superpesiksessä pelaavaa Manse PP:tä. Torpan kasvattajaseura on Halsuan Toivo. Hän pelaa sisäpelissä etenijänä. Hänen sopimuksensa Manse PP:n kanssa on voimassa kauden 2022 loppuun saakka.  Torppa valittiin Idän joukkueseen vuoden 2021 Itä-Länsi-otteluun. Torppa on pelannut urallaan 29 Superpesiksen runkosarjaottelua. Näissä hän on lyönyt yhden kunnarin ja yhden tavallisen juoksun, tuonut 38 juoksua ja kerännyt 136 kärkilyöntiä. Torppa on pelannut urallaan viisi Superpesiksen karsintasarjan ottelua. Näissä hän on tuonut kaksi juoksua ja kerännyt yhdeksän kärkilyöntiä.

## Saavutukset
### Pelaajana
* 1 SM-kulta: 2021
* 1 SM-hopea: 2022
* 1 Itä-Länsi -ottelu: 2021 

## Lähteet
Leppälahden paloasema

**Leppälahden paloasema** sijaitsee Jyväskylässä Leppälahdessa osoitteessa Leppälahdentie 48. Se toimii Keski-Suomen pelastuslaitoksen alaisuudessa. Talkootyönä rakennettu paloasema on otettu käyttöön 20. lokakuuta 1957 ja sitä laajennettiin 1970-luvulla. Paloasema myytiin kunnalle 1980.

Leppälahdessa toimii vapaaehtoinen palokunta, Leppälahden VPK. 

## Lähteet

## Aiheesta muualla

* Keski-Suomen pelastuslaitos, verkkosivut
*Leppälahden paloasema Jyväskylän kaupungin karttapalvelussa, verkkosivu 
* Leppälahden VPK, verkkosivut
Palmieri

**Palmieri** on muun muassa seuraavien henkilöiden sukunimi:

* Emerson Palmieri (s. 1994), brasilialaissyntyinen italialainen jalkapalloilija
* Kyle Palmieri (s. 1991), yhdysvaltalainen jääkiekkoilija
* Nick Palmieri (s. 1989), yhdysvaltalainen jääkiekkoilija
* Cristoforo Palmieri (s. 1939), italialainen, Albaniassa toimiva roomalaiskatolinen piispa
Helgön buddha

**Helgön buddha** (ruots. *Helgö-buddhan*) on pieni Buddha-patsas, joka löydettiin viikinkiaikaisen kauppapaikan kaivauksilta Helgön saarelta Ekeröstä. Buddha löydettiin kaivauksissa, jotka pidettiin vuosina 1954–1956. Samasta paikasta löytyivät mm. irlantilainen piispansauva ja pronssikauha itäisen Välimeren alueelta. Nykyään löydöt ovat esillä historiallisessa museossa Tukholmassa.

## Alkuperä ja ulkonäkö
Patsaan on arveltu olevan pohjoisintialaista alkuperää 700-luvulta. Ruotsiin sen on arvioitu päätyneen vuoden 800 jälkeen. Se on mahdollisesti peräisin Swatin laaksosta, mutta tarkasta sijainnista ei ole varmuutta.

Patsas on tehty pronssista. Se esittää jalat ristissä lootuksen kukan päällä istuvaa Buddhaa. Sen vasen käsi kurkottaa hieman eteenpäin. Kasvot ovat yksityiskohtaiset ja silmät, kulmakarvat ja suu olivat maalattuja. Otsassa on kolmatta silmää symboloiva urna-piste. Patsaan takapuolella on reikiä. Löytöhetkellä Buddhan kaulan ja vasemman käden ympärillä oli nahkanauhan jäänteitä, minkä perusteella on arveltu, että patsasta ehkä säilytettiin tai kuljetettin jossain roikkumassa.

Patsaan korkeus on 8,4 cm ja jalustan leveys 6,4 cm.

## Lähteet
Lehmon kirjasto

**Lehmon kirjasto** on Kontiolahden kunnan Lehmon taajamassa toimiva yleinen kirjasto. Sen ohella kuntalaisia palvelee kunnan pääkirjasto Kontiolahden kirjasto sekä Kontiolahden ja Enon kuntien yhteinen kirjastoauto *Runo-Antti*. 

Kontiolahden kirjastot toimivat osana Joensuun seutukirjastoa ja Vaara-kirjastojen kirjastokimppaa. Vaara-kirjastojen verkkokirjasto ja kumppanuuskirjastojen palvelut ovat myös kontiolahtelaisten käytettävissä.

## Lähteet
Barilla

**Barilla** on italialainen monikansallinen elintarvikeyhtiö, joka on maailman suurin pastan tuottaja. Yrityksen perusti Pietro Barilla Sr. Parmassa vuonna 1877.

Barillalla on 29 tuotantoyksikköä, joista 15 sijaitsee Italiassa ja 14 muualla maailmassa. Vuonna 2019 yrityksen liikevaihto oli 3,627 miljardia euroa.

## Yhteistyöt
Barilla on sponsoroinut muun muassa Italian koripallomaajoukkuetta ja jalkapalloseura AS Romaa. Yhtiön mainoksissa on esiintynyt myös sveitsiläinen tennistähti Roger Federer, joka mainosti Barillaa ”Masters of Pasta” -kampanjassa.

## Tuotemerkkejä
* Wasabröd

## Aiheesta muualla
* Yhtiön verkkosivut (englanniksi)

## Lähteet
Toivakan paloasema

**Toivakan paloasema** sijaitsee Toivakassa osoitteessa Toivakantie 49. Se toimii Keski-Suomen pelastuslaitoksen alaisuudessa. Paloasema on Toivakan kunnan omistuksessa ja siellä tehtiin vuosina 2019–2020 peruskorjaus. Siinä yhteydessä korjattiin muun muassa  sosiaalitilat,  paineilmahengityslaitehuoltotilat, kompressoritila ja kalustohallissa sijaitseva varustetaso. Kalustohalliin asennettiin ajoneuvojenpakokaasujen poistojärjestelmä.

Toivakassa toimii Toivakan puolivakinainen palokunta, Toivakan PVPK.

## Lähteet

## Aiheesta muualla

* Keski-Suomen pelastuslaitos, verkkosivut
*Toivakan paloasema Jyväskylän kaupungin karttapalvelussa, verkkosivu
Tikkakosken paloasema

**Tikkakosken paloasema** sijaitsee Jyväskylässä Tikkakoskella osoitteessa Kirkkokatu 11. Se toimii Keski-Suomen pelastuslaitoksen alaisuudessa.  

Tikkakoskella toimii puolivakinainen palokunta, Tikkakosken PVPK. Keski-Suomen hyvinvointialueen ensihoito ylläpitää yhtä perustason ensihoitoyksikköä joka päivä kello 9–21 Tikkakoskella. 

## Lähteet

## Aiheesta muualla

* Keski-Suomen pelastuslaitos, verkkosivut 
*Tikkakosken paloasema Jyväskylän kaupungin karttapalvelussa, verkkosivut
Maxime Lagarde

**Maxime Lagarde** (s. 16. maaliskuuta 1994 Niort, Deux-Sèvres) on ranskalainen shakinpelaaja. Hän saavutti vuonna 2013 suurmestarin arvonimen. FIDE-mestari hän on ollut vuodesta 2008 ja kansainvälinen mestari vuodesta 2011. Lagarde oli heinäkuussa 2021 maailmanlistan sijalla 99 vahvuusluvulla 2&nbsp;648. Ranskan pelaajista hän oli kolmanneksi korkeimmalle sijoittunut Maxime Vachier-Lagraven ja Étienne Bacrotin jälkeen. Parhaimmillaan Lagarde on ollut helmikuussa 2020 vahvuusluvulla 2&nbsp;659.

Lagarde saavutti vuonna 2019 shakin Ranskan mestaruuden. Hopealle sijoittui Laurent Fressinet, jonka kanssa hän oli alkusarjassa tasapisteissä. Mestaria haettiin tämän jälkeen pelaamalla kaksi lisäpeliä. Niistä ensimmäisen voitti Fressinet ja toisen Lagarde. Lopulta ratkaisua haettiin nopeammilla blitz-peleillä. Ensimmäinen päättyi tasapeliin, ja kun Lagarde voitti seuraavan ei enempää pelejä enää tarvittu.

## Lähteet

## Aiheesta muualla

*
Anni-Linnea Alanen

**Anni-Linnea Katariina Alanen** (s. 11. marraskuuta 2002 Vähäkyrö) on suomalainen keihäänheittäjä. Hän edustaa Oulun Pyrintöä ja häntä valmentaa Martin Grandell. Aiemmin hän edusti Vaasan Vasamaa ja häntä ovat valmentaneet isänsä Marko Alanen, Mikaela Ingberg ja Petteri Piironen. Hänen ennätyksensä on vuonna 2023 heitetty 62,45, joka on 22-vuotiaiden Suomen ennätys. Hänen nimissään on myös 19-vuotiaiden Suomen ennätys tuloksella 59,52.

Alanen saavutti pronssia alle 20-vuotiaiden EM-kilpailuissa Tallinnassa 2021 tuloksella 54,80. Samana vuonna käydyissä Nairobin alle 20-vuotiaiden MM-kilpailuissa hän oli yhdestoista. Hän karsiutui loppukilpailusta Münchenin EM-kilpailuissa 2022. Alle 23-vuotiaiden EM-kilpailuissa 2023 hän saavutti pronssia tuloksella 56,67. Hän karsiutui vuonna 2024 loppukilpailusta sekä Rooman EM-kilpailuissa että Pariisin olympialaisissa.

Alanen saavutti Kalevan kisoissa kultaa 2023 ja 2024 sekä hopeaa 2021.

Kultainen keihäs -kilpailun Alanen on voittanut neljä kertaa peräkkäin vuosina 2021, 2022, 2023 ja 2024.

## Lähteet
Palokan paloasema

**Palokan paloasema** sijaitsee Jyväskylässä Palokassa osoitteessa Antinniityntie 1. Se toimii Keski-Suomen pelastuslaitoksen alaisuudessa.

Paloasemalla toimii vapaaehtoinen palokunta, Jyväskylän VPK, joka tukee vakinaisen pelastustoimen toimintaa isoissa ja päällekkäisissä tehtävissä. 

## Lähteet

## Aiheesta muualla
* Keski-Suomen pelastuslaitos, verkkosivut 
*Palokan paloasema Jyväskylän kaupungin karttapalvelussa, verkkosivut
Vítězslav Nezval

**Vítězslav Nezval** (1900 Biskupovice, Määri – 1958 Praha, Tšekkoslovakia) oli tšekkiläinen kirjailija. Hän palveli vuodesta 1945 tiedotusministeriössä

Nezvalin tuotantoon kuuluu runoja, proosaa, näytelmiä, esseitä, muistelmia ja lastenkirjoja. Hän edusti surrealismia ja tutki alitajuntaan vaikutteinaan muun muassa André Bretonin ja Sigmund Freudin kirjoitukset. Ennen toista maailmansotaa hän siirtyi realismiin ja kirjoitti tilapäisrunoja ja pamfletteja, joissa hän vastusti fasismia. Runoissaan hän edusti avantgardea ja realismia. Hän käänsi kirjallisuutta tšekiksi.

## Lähteet

## Aiheesta muualla
Lievestuoreen paloasema

**Lievestuoreen paloasema** sijaitsee Laukaassa Lievestuoreella osoitteessa Lievestuoreen Liisan tie 10. Se toimii Keski-Suomen pelastuslaitoksen alaisuudessa.

Paloasemalla toimii osa-aikainen palokunta, Lievestuoreen PVPK.

## Lähteet

## Aiheesta muualla

* Keski-Suomen pelastuslaitos, verkkosivut
*Lievestuoreen paloasema Jyväskylän kaupungin karttapalvelussa, verkkosivu
Alfred Neumann

**Alfred Neumann** (1895 Lautenburg, Saksa – 1952 Lugano, Sveitsi) oli saksalainen kirjailija. Juutalaisena hän joutui lähtemään maasta 1933. Hän asui Yhdysvalloissa 1941–1949 ja sen jälkeen Italiassa ja Sveitsissä, jossa hän kuoli. Teoksissaan hän käsittelee muun muassa diktatuuria ja fanaattisuutta.

## Suomennetut teokset
* *Paholainen* (*Der Teufel*), suom. Toini Havu, Helsinki: Mantere 1947
* *Isänmaa ystävä: 5-näytöksinen näytelmä* (*The patriot*), suom. Ada Norna. Näytelmämoniste Teatterikorkeakoulun Viipurin näyttämö -kokoelmassa

## Lähteet

## Aiheesta muualla
Minusio

**Minusio** on kunta Locarnon hallintoalueella Ticinon kantonissa Sveitsin eteläosassa. Kaupunkirakenteellisesti se on osa Locarnoa.

## Maantiede
Minusio sijaitsee Ticinon keskiosassa Lago Maggioren pohjoisrannalla kaksi kilometriä Locarnosta. Se kuuluu Navegnan piirikuntaan, jonka pinta-ala on 52 neliökilometriä ja asukasluku noin 19&nbsp;000. Maantie-etäisyys Zürichistä on 200 kilometriä etelään ja Luganosta 40 kilometriä pohjoiseen.

Minusion frazionet ovat Mappo ja Mondacce.

## Historia
Varhaisin asiakirjamaininta Minusiosta on vuodelta 1061 muodossa Menuxio. Paikkakunnan vanha saksankielinen nimi on Maniss. Alueella on asuttu kuitenkin jo kauan ennen keskiaikaa, siellä on sijainnut roomalainen vicus satamineen, kauppaliikkeineen ja asuinkortteleineen. Vuosina 1803–1839 Minusio toimi Navegnan piirin pääkaupunkina. Vuoden 1839 levottomuuksien yhteydessä Minusio miehitettiin ja Tenerosta tuli piirikunnan pääpaikka. Maatalous oli vuosisatoja Minusion pääelinkeino, mutta 1800-luvun jälkipuoliskolla turismi alkoi vallata alaa.

Minusion historiallisia kirkkoja ovat muun muassa Santi Rocco e Quirico, joka valmistui 1821, ja keskiaikainen San Quirico. Maallista arkkitehtuuria edustaa muun muassa Cà di Ferro eli Casa di Ferro 1500-luvulta ja kulttuurikeskus Elisarion 1920-luvulta.

## Lähteet

## Aiheesta muualla

*Minusio, Ticino, Sveitsi — Sunrise, Sunset, and Daylength
Martti Könönen

**Martti Könönen** (8. syyskuuta 1928 Joensuu – 20. tammikuuta 2012 Tuusula) oli suomalainen taidemaalari, joka tunnetaan erityisesti muotokuvamaalarina.

Könösen vanhemmat olivat Joensuun lyseon rehtori Aulis V.A. Könönen ja Erda Hallberg. Hänellä oli kolme veljeä, joista vanhin oli joensuulainen historioitsija ja lauluntekijä Terho A. Könönen. Hänen nuorempi veljensä Seppo Könönen oli myös taidemaalari.

Martti Könönen opiskeli aluksi kansakoulun opettajaksi Kajaanin seminaarissa. Vähitellen Könönen keskittyi muotokuvamaalaukseen ja muihin tilaustöihin luopuen luokanopettajan töistä 1970-luvun puoliväliin mennessä. Hän maalasi muotokuvia aina vuoteen 2003. Oman arvionsa mukaan Könönen maalasi 420 taulua. Tilaustöitä Könönen maalasi pääosin hallitusvallan ja politiikan johtohenkilöistä sekä yliopistojen ja talouselämän johtajista. Hänellä oli malleina muun muassa 25 vuorineuvosta, useita eduskunnan puhemiehiä, viisi yliopiston kansleria, KHO:n presidenttejä, kansliapäälliköitä, kaupunginjohtajia sekä pankkien pääjohtajia. Könönen maalasi 1980-luvulla tasavallan presidentti Mauno Koiviston muotokuvan. Hän sai professorin arvonimen 1982 ansioistaan muotokuvamaalarina.

## Lähteet
Kuohun paloasema

**Kuohun paloasema** sijaitsee Jyväskylässä Kuohulla osoitteessa Kuohunraitti 61. Se toimii Keski-Suomen pelastuslaitoksen alaisuudessa. Paloasema on otettu käyttöön vuonna 1968.  Jyväskylän kaupunki omistaa paloaseman 3880 m2 suuruisen tontin. 

Paloasemalla toimii Kuohun vapaaehtoinen palokunta (VPK).

## Lähteet

## Aiheesta muualla
* Keski-Suomen pelastuslaitos, verkkosivut
*Kuohun paloasema Jyväskylän kaupungin karttapalvelussa, verkkosivu
Luettelo suomalaisista työläisolympialaisten voittajista

Tämä on luettelo '''suomalaisista työläisolympialaisten voittajista.

## Suomalaisten palkintosijat
Lähde:
### Kesäkisat

### Talvikisat

## Kesäkisojen voittajat
### Frankfurt am Main 1925

### Wien 1931

### Antwerpen 1937

## Talvikisojen voittajat
### Schreiberhau 1925

### Mürzzuschlag 1931

### Janské Lázně 1937

## Lähteet
*
*     
### Viitteet
Harold Nicolson

**Harold Nicolson** (1886 Teheran, Persia – 1968 Sissinghurstin linna, Kent, Britannia) oli brittiläinen diplomaatti, parlamentaarikko ja kirjailija.

Nicolson toimi Britannian palveluksessa diplomaattina 20 vuotta vuoteen 1929 ja omistautui sen jälkeen kirjoittamiselle. Hän oli parlamentin alahuoneen jäsen (työväenpuolue) 1935–1945. Hänen puolisonsa oli kirjailija Vita Sackville-West.

Nicolsonin tuotantoon kuuluu jännitysromaanien lisäksi esseitä, elämäkertoja, diplomatiaa käsitteleviä tutkielmia, kritiikkiä ja matkakirjoja. Hän kirjoitti myös kolumneja lehtiin. Hänen päiväkirjojaan ovat tutkijat hyödyntäneet 1930-1950-luvun Britannian historian lähteinä.

## Lähteet

## Aiheesta muualla
Enon kirjasto

**Enon kirjasto** on Joensuun kaupungin Enon kirkonkylällä toimiva yleinen kirjasto. Puurakenteisen kirjastorakennuksen on suunnitellut arkkitehti Antero Turkki. Enon koulukeskuksen alueella sijaitseva kirjasto on käytettävissä aamuisin, iltaisin ja viikonloppuisin omatoimikirjastona. Enon pitäjän alueella palvelee myös Kontiolahden ja Enon yhteinen kirjastoauto *Runo-Antti*.

Enon kirjasto toimii osana Joensuun seutukirjastoa ja Vaara-kirjastojen kirjastokimppaa. Vaara-kirjastojen verkkokirjasto ja kumppanuuskirjastojen palvelut ovat myös joensuulaisten käytettävissä.

## Lähteet
Luettelo miekkailun Suomen-mestareista

Tämä on **luettelo miekkailun Suomen-mestareista**. Mestaruuksista on kilpailtu vuodesta 1929 alkaen miesten floretilla, kalvalla ja säilällä. Naiset tulivat mukaan vuonna 1950 floretilla. Joukkuemestaruuksia on jaettu vuodesta 1954. Naisten kilpailuvalikoima laajeni kalpaan vuonna 1987, ja säilällä naiset ottelivat ensimmäisen kerran vuonna 1997.

## Henkilökohtaiset kilpailut

### Miehet

### Naiset

## Joukkuekilpailut

### Miehet

### Naiset

### Sekajoukkueet

## Lähteet
Oranssivatsamuura

**Oranssivatsamuura** (*Terenura sicki*) on puumuuriin kuuluva lintulaji. Lajia tavataan uhanalaisena Etelä-Amerikasta. 

## Koko ja ulkonäkö
Oranssivatsamuura voi kasvaa noin 10 cm pitkäksi. Sukupuolet eroavat toisistaan ulkonäöltään. Oranssivatsamuurakoiras on päästään, selästään ja siivistään väriltään musta. Päässä on runsaasti valkoisia viiruja ja selässä harvemmiltaan. Linnun siivissä on kaksi valkoista juovaa. Koiraan vatsa on valkoinen mustin viiruin. Lajin naaras on päästään musta ja selästään punaruskea. Oranssivatsamuuranaaraan rinta on kellertävä ja vatsa ruskehtavan oranssi. 

## Levinneisyys ja elinympäristö
Oranssivatsamuuraa tavataan Brasilian kaakkoisosista. Lajin elinympäristöä ovat kosteat metsät ja se liikkuu pareittain tai sekaparvissa. Linnun ravintoa ovat hyönteiset. Oranssivatsamuuran pesimäkausi on marraskuusta helmikuulle ja pesä rakennetaan puuhun.

Oranssivatsamuura luokitellaan äärimmäisen uhanalaiseksi. Kannan kooksi arvioidaan alle 250 täysikasvuista yksilöä. Kantaa uhkaa erityisesti metsien kaataminen maatalousmaiksi.

## Lähteet
Meidän Tammela

**Meidän Tammela ryhmä** on puoluepoliittisesti sitoutumaton vuonna 2017 perustettu kansalaisjärjestö, joka vaikuttaa Tammelan kunnallispolitiikassa. Ryhmä osallistui ensimmäistä kertaa kuntavaaleihin vuonna 2017, jolloin se keräsi 10,5&nbsp;% äänistä. Äänikertymällä ryhmä sai läpi kolme edustajaa Tammelan kunnanvaltuustoon ja saavutti siten kunnan neljänneksi suurimman ryhmän aseman.

Vuoden 2021 kuntavaaleissa ryhmä säilytti paikkamääränsä ja oli edelleen Tammelan neljänneksi suurin ryhmä yhdessä Perussuomalaisten kanssa. Vuoden 2025 kuntavaaleissa ryhmä sai yhden paikan.

## Vaalit

## Luottamuspaikat

### Valtuustokausi 2017 - 2021

### Valtuustokausi 2021 - 2025

#### Neuvottelut luottamuspaikkajaosta kaudelle 2021 - 2025
Tammelassa neuvottelut kestivät pitkään ja niiden aikana eri neuvotteluosapuolet käyttivät myös julkisia puheenvuoroja Forssan Lehden mielipidepalstalla. Neuvotteluiden edetessä ryhmät jakaantuivat kahteen tekniseen liittoumaan, joista toinen koostui Tammelan Keskustan, Sosialidemokraattien ja Meidän Tammelan yhteensä 15 valtuutetusta ja toinen Tammelan Kokoomuksen sekä ns. ryhmä 6:n yhteensä 12 valtuutetusta. Ryhmä 6 oli vaalien jälkeen paikkaneuvotteluita varten muodostettu tekninen liittouma, johon kuului Tammelan Perussuomalaisten kolme valtuutettua, Tammelan Vihreiden valtuutettu, Tammelan Kristillisdemokraattien valtuutettu sekä vaaleissa Keskustan ehdokkaana ollut valtuutettu Simo Pärssinen, joka vaalien jälkeen irtaantui Keskustan ryhmästä ja 16.8.2021 valtuuston kokouksessa ilmoitti liittyneensä sitoutumattomana Tammelan Perussuomalaisten valtuustoryhmään.

Neuvotteluosapuolet ilmoittivat 2.8.2021 pääseensä sopuun valtuustokauden 2021 - 2025 luottamuspaikkojen jaoista. Valittujen henkilöiden nimiä ja lautakuntien kokoopanoja ei tässä yhteydessä vielä julkistettu. Uuden kunnanvaltuuston ensimmäisessä kokouksessa 16.8.2021 kuitenkin ns. ryhmä 6 ilmoitti etteivät hyväksy neuvottelutulosta ja vaativat kunnanhallituksen jäsenten valintaa suhteellista vaalitapaa käyttäen. Kokouksessa järjestettiin lopulta useita vaaleja ja se venyi yli viiden tunnin mittaiseksi päättyen klo. 00:19 seuraavan vuorokauden puolella. Äänestykset eivät vaikuttaneet jo aiemmin 2.8.2021 sovittuun luottamuspaikkojen jakoon.

## Lähteet

## Aiheesta muualla
* Meidän Tammela
Tehomaksu

**Tehomaksu** on kaukolämmön ja sähkönsiirron hinnoittelussa käytettävä maksu. 

Kaukolämmön tehomaksu on liittymän valittuun kokoon perustuva kiinteä perusmaksu, yleensä kuukausimaksu. Sen yksikkö on kilowatti. 

## Sähköenergian tehomaksu

Sähköenergian tehomaksu on sähköverkkoyhtiön lisämaksu, joka koskee vain yhden käyttöpaikan sähköverkkoliittymiä (joissa sulakekoko on 3x25 A), ja sen yksikkö on kW/€/kk. Sähköenergian tehomaksu lasketaan takautuvasti tuntikohtaisten huippukulutusten perusteella. Sähköverkkoyhtiö määrittelee takautuvan aikaikkunan pituuden kuukausissa ja käytettävän kulutushuipputunnin järjestysluvun. Esimerkiksi Lahti energialla aikaikkunan pituus on viimeiset 12 kuukautta ja vertailutuntina on kaikkein suurimman kulutuksen tunti tältä ajalta. Samoin oli Helsingin energialla aiemmin, mutta nykyään aikaikkuna on vain kuukauden pituinen, vertailutuntina käytetään kuluneen kuukauden kolmanneksi suurinta tuntikohtaista kulutusta ja yöajan klo 22–07 tehosta huomioidaan vain 80 %  . Näin pyritään säilyttämään sähkön käytön kannattavuutta vähäisen kulutuksen yöllisenä aikana. 

Tehomaksun tarkoituksena on muuttaa sähkön käytön insentiivirakennetta siten, että tuntikohtaiset kulutushuiput tasoittuvat ja sähköä käytettäisiin tasaisesti kaikkina aikoina. Näin sähköverkon kuormituksesta tulee ennustettavampaa ja sähköverkon ylläpitokustannukset voivat alentua. Myös sähköntuotannolle voi olla paikallista hyötyä kulutushuippujen tasoittumisesta, jos hiilidioksidipäästöiltään suuren säätövoiman ja paikallisen tuotannon (hiili, kaasu ym.) käyttöä voidaan vähentää. Yhdessä tuntihinnoitellun (vapaaehtoisen) SPOT-pörssisähkön kanssa tehomaksu muodostaa kahden muuttujan optimointiongelman kuormanohjausjärjestelmille. Tämä voi tehdä esimerkiksi tuuli- ja aurinkoenergian hyödyntämisestä monimutkaisempaa, jos vaihtelevasti saatavilla oleva energia täytyy (varastoinnin puuttuessa) hyödyntää maksimaalisesti silloin kun sitä on tarjolla eikä tasaisesti kaikkina aikoina.

## Lähteet
Ruuhilampi (Vihti)

**Ruuhilampi** on Uudellamaalla Vihdin kaakkoisosassa Tervalammen lähellä sijaitseva järvi. Etäisyys Nummelasta on seitsemän kilometriä itään ja Helsingin keskustasta 32 kilometriä länsiluoteeseen.

## Maantietoa
Ruuhilampi on 750 metriä pitkä, 350 metriä leveä, ja sen pinta-ala on 13 hehtaaria. Se on muodostunut mäkisen maaston painanteeseen kansallispuiston reuna-alueelle. Järvessä ei ole kartan mukaan saaria ja sen rantaviivan pituus on 2,0 kilometriä . Sen rannoille on rakennettu noin kymmenen vapaa-ajan asuntoa.

## Luontoarvoja
Ruuhilammen ympäristö vesialuetta lukuun ottamatta kuuluu Nuuksion kansallispuistoon ja sen pohjoisrannassa sijaitsee Oravankolon vuokratupa ja nuotiopaikka.

Ruuhilampi on niukkaravinteinen ja siihen kohdistuu vain vähän kuormitusta, 2020-luvun alussa havaittiin lievää rehevöitymistä.

## Vesistösuhteet
Ruuhilampi sijaitsee Siuntionjoen vesistössä (vesistöaluetunnus 22), jonka Palojärvenkosken alueeseen (22.004) järvi kuuluu. Siihen on johdettu pieniä metsäojia ja järven etelärantaan tulee oja Liukoista, joka sijaitsee noin 400 metriä etelään. Liukoin korkeustaso on noin seitsemän metriä Ruuhilampea ylempi. Ruuhilammen laskuoja alkaa pohjoisrannan luusuasta ja se virtaa suon kautta kohti pohjoista, jossa siihen yhtyy Järventaustalta tuleva valtaoja. Nämä laskevat yhdessä Poikkipuoliaisen itärantaan, joka sijaitsee Ruuhilammesta noin kilometrin luoteeseen. Järven vedenpinnan korkeus on 69,7 metriä mpy (N2000).

## Lähteet
Mä tuun

**Mä tuun** () on suomenruotsalainen kahdeksanosainen nuortensarja, jonka pääosissa näyttelevät Mathilda Kruse ja Viivi Lindberg. Sarjan kaikki kahdeksan jaksoa julkaistiin Yle Areenassa 20. joulukuuta 2020. Televisiossa ne esitettiin kolmena sunnuntaina helmikuussa 2021.

Sarja kertoo 17-vuotiaasta Estheristä, joka käy kuvitteellista Ballebon seksipositiivista lukiota. Koko ajan seksiä ajatteleva Esther on koulussa näkymätön hahmo, mutta hän saa avukseen koulun suosituimman tytön, Lindan, jonka avulla hän yrittää saada koulun poikien huomion.

Sarjan budjetti oli 638&nbsp;000 euroa, josta Suomen elokuvasäätiön osuus oli 138&nbsp;580 euroa.

## Rooleissa

## Jaksot

## Lähteet

## Aiheesta muualla
* ''Mä tuun'' Yle Areenassa
Hans-Jørgen Nielsen

**Hans-Jørgen Nielsen** (1941 Herlufmagle, Tanska – 1991) oli tanskalainen kirjailija. Nielsen oli ensisijaisesti runoilija, mutta hän kirjoitti myös romaaneja, kuten sukupolviromaanin *Jalkapalloenkeli*. Hän oli 1970-luvulta alkaen marxilainen

Nielseniin on runoilijana liitetty sellaisia määritteitä kuin käsitteen asennerelativismi luoja, konkretismin ja uusyksinkertaisuuden edustaja ja järjestelmärunouden edustaja.

## Suomennetut teokset
* *Jalkapalloenkeli* (*Fodboldenglen*), suom. Margit Salmenoja, Hämeenlinna: Karisto 1984 

## Lähteet

## Aiheesta muualla
The Goodiepal Equation

**The Goodiepal Equation** on Sami Sänpäkkilän ohjaama suomalais-tanskalaisena yhteistuotantona tehty dokumenttielokuva vuodelta 2017.

Elokuva on henkilödokumentti tanskalaisesta muusikosta ja performanssitaiteilijasta Parl Vesteristä, joka käyttää taiteilijanimeä Goodiepal.

## Lähteet
Lean Nielsen

**Lean Nielsen** (1935 Kööpenhamina, Tanska – 2000) oli tanskalainen runoilija. Työläistaustainen Nielsen julkaisi 34-vuotiaana esikoisrunokokoelmansa *Fru Jensen in memoriam* (1969). Hänen runonsa ovat arkisia, jopa groteskeja, mutta humoristisia. Hän on kirjoittanut myös proosaa.

## Suomennettuja runoja
* Kirkkaan täydenkuun alla olen kävellyt, suom. J. K. Ihalainen, julkaisussa *Kirjo: kirjallisuus- ja kulttuurilehti* 2002; nro 3 (Runo on kokoelmasta *Breve fra nat til dag* (1981). Lehdessä runon otsikkona on Minä sanon sinulle, minä olen tanssinut tänä yönä.)

## Lähteet
Luettelo vähintään 50 maaottelua Englannin maajoukkueessa pelanneista jalkapalloilijoista

Tämä on **luettelo vähintään 50 maaottelua [[Englannin jalkapallomaajoukkue|Englannin maajoukkueessa]] pelanneista [[jalkapallo]]ilijoista**. Vuodet-sarakkeessa ovat pelaajan ensimmäisen ja viimeisen maaottelun vuodet, aktiivipelaajilla vain ensimmäisen.
__TOC__
## Miehet
Päivitetty 13. heinäkuuta 2021.

## Naiset

## Lähteet
Perkele 2 – Kuvia Suomesta vuonna 2016

**Perkele 2 – Kuvia Suomesta vuonna 2016** (televisioesityksessä myös **Perkele 2 – Kuvia Suomesta**) on Jörn Donnerin ohjaama ja käsikirjoittama suomalainen dokumenttielokuva vuodelta 2017.

Elokuva on jatko-osa Donnerin, Jaakko Talaskiven ja Erkki Seiron vuoden 1971 elokuvalle *[[Perkele! Kuvia Suomesta]]*. Elokuvassa Donner kuvaa Suomessa tapahtunutta muutosta aiemman elokuvan julkaisusta kuluneiden 45 vuoden aikana.

Elokuvassa haastattelijoita ovat Jörn Donnerin lisäksi Rafael Donner, Janne Flinkkilä ja Maria Veitola. Sen on kuvannut J-P Passi.

Vuonna 2000 valmistui *Perkele – lisää kuvia Suomesta*, joka oli Jörn Donnerin tuottama ja kertoma, Michael Franckin ohjaama neliosainen dokumenttisarja, jossa kierrettiin alkuperäisen dokumentin kuvauspaikoilla ja haastateltiin dokumenttielokuvassa esiintyneitä henkilöitä. Sarjan tilasi Nelonen ja tuotti Jörn Donner Productions.

## Lähteet
Morten Nielsen

**Morten Nielsen** (1922 Ålborg, Tanska – 1944 Kööpenhamina, Tanska) oli tanskalainen kirjailija. Saksan miehittäessä Tanskaa hän oli vastarintaliikkeessä ja kuoli vahingonlaukauksesta. Hän ehti julkaista yhden runokokoelman *Krigere uden våben*. Hänen kuolemansa jälkeen julkaistiin jälkeenjääneistä runoista ja kirjeistä koottuja teoksia.

## Lähteet
Matilda Ringelheimläinen

**Pyhä Matilda Ringelheimläinen** (n. 895 Engern, Westfalen, Saksa – 14. maaliskuuta 968 Quedlinburg, Saksa) oli pyhimys, Saksan kuningatar ja Henrik I Linnustajan vaimo. Hän oli Dietrichin ja Reinhildin lapsi ja hänet kasvatti hänen isoäitinsä joka oli Erfurtin luostarin abbedissa. Henrik meni hänen kanssaan naimisiin vuonna 909 ja he saivat kolme poikaa ja kaksi tytärtä. Nainen perusti useita benediktiiniluostareita ja tunnettiin anteliaisuudestaan. Hän perusti esimerkiksi Quedlinburgin, Nordhausenin, Engernin, ja Poehldenin luostarit. Pyhimys vietti suurimman osan myöhäisistä vuosistaan Nordausenin luostarissa ja kuoltuaan Quedlinburgissa haudattiin sinne miehensä kanssa. Hän on lasten kuoleman, pettymyksen tuottavien lasten, väärin syytettyjen ihmisten, suurten perheiden, hurskautensa takia pilkattujen ihmisten, kuningatarten, toisien avioliittojen ja leskien suojeluspyhimys. Hänen juhlaansa vietetään 14. maaliskuuta.

## Lähteet
Santasaari (Kangasala)

**Santasaari** on Kangasalla Vesijärven länsiosassa sijaitseva noin kilometrin pituinen saari Pikonlinnan niemen pohjoispuolella Lintulahden suulla. Se on vain noin sata metriä leveä ja harjumainen. Suurin osa saaresta on seurakunnan omistuksessa ja sinne on perustettu vuonna 2020 virkistysalue kaupungin ja seurakunnan yhteistoimin.

## Santasaari retki- ja leiripaikkana

Partiolaiset ovat käyttäneet Santasaarta leiripaikkanaan 1940-luvulta lähtien. 
Santasaaressa on ollut Kangasalan seurakunnan leirikeskus. Leirikeskusta alettiin rakentaa vuonna 1967. 1968 valmistui sauna. Majoitusrakennus tehtiin 1970 ja päärakennus 1971. Leirikeskuksen päärakennus tuhoutui tulipalossa vuonna 2002 ja toiminta saaressa hiljeni. 2019 alettiin suunnitella saaren ottamista kaupunkilaisten virkistyskäyttöön.

## Lähteet
Dominique Ducharme (jääkiekkovalmentaja)

**Dominique Ducharme** (s. 12. maaliskuuta 1973) on kanadalainen jääkiekkovalmentaja ja entinen pelaaja. Hän valmensi NHL-joukkue Montreal Canadiensia helmikuusta 2021 helmikuuhun 2022.

Heinäkuussa 2021 Ducharme solmi kolmen vuoden jatkosopimuksen Canadiensin kanssa.

## Lähteet

## Aiheesta muualla
*
Moldovan parlamenttivaalit 2021

**[[Moldova|Moldovan]] vuoden 2021 parlamenttivaalit** järjestettiin 11. heinäkuuta. Joulukuussa 2020 presidentiksi valittu Maia Sandu määräsi uudet vaalit pidettäväksi huhtikuussa 2021.

## Tausta ja vaalijärjestelmä
Vuoden 2020 presidentinvaalien jälkeen Sandulla oli vastassaan Igor Dodonin sosialistisen puolueen hallinnassa oleva parlamentti, mikä vaikeutti Sandun lupaamien uudistusten toteuttamista. Hän pyrki järjestämään uudet vaalit, mutta turhaan. Moldovan perustuslakituomioistuin kuitenkin tuki Sandua huhtikuussa 2021, kun se katsoi parlamentin koronapandemian vuoksi julistaman kansallisen hätätilan perustuslain vastaiseksi.

Moldovan lain mukaan vaaleissa sovelletaan äänikynnystä seuraavasti:

* Sitoutumattomat ehdokkaat: 2 % 
* Puolueet: 5 % 
* Kahden puolueen vaaliliitto: 7 % 
* Kolmen tai useamman puolueen vaaliliitto: 9 %

Äänioikeus on kaikilla vähintään 18-vuotiailla Moldovan kansalaisilla, joiden äänioikeutta ei ole oikeuden päätöksellä viety.

Sosialistit ja kommunistit perustivat vaaleja varten vaaliliiton nimeltä Kommunistien ja sosialistien vaaliliitto (, lyh. BECS).

## Tulokset

Muut puolueet eivät saaneet edustajia parlamenttiin.

Äänioikeuttaan käytti 48,41 % äänestäjistä. Lain mukaan vaalien tulos on lainvoimainen, mikäli yli kolmasosa rekisteröityneistä äänestäjistä on äänestänyt.

Presidentti Sandu totesi "varkaiden valtakauden" olevan ohi ja lupasi viedä Moldovaa eurooppalaisempaan suuntaan. Dodon myönsi tappionsa, mutta sanoi myös puoleensa pitävän PAS:ia tiukasti silmällä, koska yhden puolueen "totaalinen monopoli Moldovan politiikassa" on vaarallista.

## Lähteet
Versailles’n Diana

**Versailles’n Diana** tai toiselta nimeltään **Artemis** on roomalainen marmorikopio kreikkalaisesta metsästyksen jumalatar Artemista esittäneestä pronssipatsaasta. Se on näytteillä Louvren taidemuseossa. Alkuperäisen teoksen oli tehnyt kreikkalainen kuvanveistäjä Leokhares.

Veistos on tehty joko ensimmäisellä vuosisadalla tai 100-luvulla jaa. Alkuperäinen oli valmistettu ehkä vuonna 325 eaa. Se esittää Dianaa metsästämässä, hänen vierellään on peura. Diana on pukeutunut lyhyeen mekkoon ja hänellä on jaloissaan sandaalit. Toisessa kädessä on jäänne jostain esineestä, jonka arvellaan olleen jousen. Eräiden lähteiden mukaan se on löydetty Nemin Dianan temppelin raunioista kun taas toiset lähteet ilmoittavat sen olevan peräisin Villa Adrianasta.  

Paavi Paavali IV lahjoitti teoksen Ranskan kuningas Henrik II vuonna 1556, koska se kuulemma muistutti kuninkaan rakastajatarta Diane de Poitiersia. Kuningas sijoitti sen Fontainebleaun palatsin pihalle yhdessä muiden roomalaisten veistosten kanssa. Kun kuningas päätti vuonna 1602 asettua Pariisiin Louvreen, sitä varten rakennettiin oma galleriakäytävä.

Aurinkokuningas Ludvig XIV siirrätti teoksen Versailles’n palatsiin sen peilisaliin, missä se oli aina vallankumoukseen saakka. Vallankumouksen yhteydessä se siirrettiin takaisin Louvreen vuonna 1798 ja sen julistettiin kuuluvan Ranskan suurimpiin aarteisiin. Teosta restauroitiin vuonna 1802.

Patsaasta on valmistettu kopioita jo antiikin aikana. Niitä on löydetty Leptis Magnasta, Annabasta ja Antalyasta. Versailles’n Dianasta  on valmistettu useita kopioita myös myöhemmin, ensimmäinen vuonna 1605. Myös Titanicin ensimmäisen luokan matkustajien salongissa oli kopio teoksesta.

## Lähteet

## Aiheesta muualla
* Suomen ensimmäinen taidenäyttely.
* Diana of Versailles.
Luettelo vähintään 50 maaottelua Skotlannin maajoukkueessa pelanneista jalkapalloilijoista

Tämä on **luettelo vähintään 50 maaottelua Skotlannin [[Skotlannin jalkapallomaajoukkue|miesten]] tai [[Skotlannin naisten jalkapallomaajoukkue|naisten]] maajoukkueessa pelanneista [[jalkapallo]]ilijoista**. Vuodet-sarakkeessa ovat pelaajan ensimmäisen ja viimeisen maaottelun vuodet, mikäli ne ovat tiedossa, aktiivipelaajilla vain ensimmäisen.
__TOC__
## Miehet

## Naiset

## Lähteet